Vse je odvisno od tega, kakšen doseg potrebujete, večja kapaciteta pomeni daljše delovanje oz. večji doseg električnega skiroja. V naši ponudbi imamo skiroje, ki imajo potencial doseči tudi do 100 km npr. Joyor Y10. Problematika ocenjevanja dosega električnega skiroja ostaja, ker ni enotnega standarda za ocenjevanje dosega. Večino proizvajalcev doseg ocenjuje v popolnih pogojih s težo voznika približno 70 kg, na ravnini, z vključenim ECO načinom, če ga električni skiro ima. Zato pride do odstopanj dejanskega pričakovanja strank in proizvajalčevega navedenega dosega električnega skiroja. V večini primerov oz. zelo ohlapno si upamo trditi, da je “realen” doseg električnega skiroja 20 % – 30 % manj od navedenega.